**Oboznámenie dotknutej osoby – informačný systém mzdy a personalistika – uchádzač o zamestnanie**

podľa článku 13 Nariadenia Európskeho parlamentu a Rady (EÚ) 2016/679 z 27. apríla 2016  o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“), a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov**“)

|  |  |
| --- | --- |
| **Identifikačné údaje prevádzkovateľa:** | |
| **Obchodné meno:** | thyssenkrupp Materials Slovakia spol. s r.o. |
| **Sídlo:** | Bešeňovská cesta 17  940 01 Nové Zámky  Slovenská republika |
| **IČO:** | 34 144 137 |
| **Registrácia:** | Obchodný register Okresného súdu Nitra  oddiel: Sro  vložka č.: 2424/N |
| **Kontaktné údaje:** | e – mail: adriana.kovacsova@thyssenkrupp.com, tel. č.: 0902971731 |
| (ďalej len „**Prevádzkovateľ**”) | |

Prevádzkovateľ týmto oboznamuje dotknuté osoby – uchádzačov o zamestnanie v súvislosti so spracúvaním ich osobných údajov v informačnom systéme Prevádzkovateľa - Mzdy a personalistika s nasledovným:

1. **Identifikačné údaje a kontaktné údaje Prevádzkovateľa:**

* Uvedené vyššie v záhlaví tohto dokumentu.

1. **Účel spracúvania osobných údajov dotknutých osôb, na ktorý sú osobné údaje určené:**

* Vedenie výberového konania organizovaného Prevádzkovateľom vrátane vykonania opatrení pred uzatvorením zmluvy na základe žiadosti dotknutej osoby;
* Vedenie evidencie vhodných uchádzačov o zamestnanie.

1. **Právny základ spracúvania osobných údajov dotknutých osôb:**

* **Článok 6 ods. 1 písm. b) GDPR / § 13 ods. 1 písm. b) Zákona o ochrane osobných údajov** (pracovná zmluva, dohoda o práci vykonávanej mimo pracovného pomeru – predzmluvné vzťahy);
* **Zákon č. 311/2001 Z. z.** Zákonník práce v znení neskorších predpisov;
* **Zákon č. 5/2004 Z. z.** o službách zamestnanosti a o zmene a doplnení niektorých zákonov v znení neskorších predpisov;
* **Článok 6 ods. 1 písm. a) GDPR / § 13 ods. 1 písm. a) Zákona o ochrane osobných údajov** (súhlas dotknutej osoby v prípade vedenia evidencie vhodných uchádzačov o zamestnanie).

1. **Identifikácia príjemcu alebo kategória príjemcu osobných údajov dotknutých osôb:**

* Prevádzkovateľ nebude poskytovať osobné údaje dotknutých osôb tretím osobám.

1. **Informácia o tom, či Prevádzkovateľ zamýšľa preniesť osobné údaje dotknutých osôb do tretej krajiny alebo medzinárodnej organizácii:**

* Prevádzkovateľ nezamýšľa preniesť osobné údaje dotknutých osôb do tretej krajiny alebo medzinárodnej organizácii.

1. **Doba uchovávania osobných údajov dotknutých osôb:**

* Prevádzkovateľ bude uchovávať osobné údaje dotknutých osôb po dobu trvania výberového konania.
* V prípade súhlasu dotknutej osoby so spracúvaním osobných údajov za účelom vedenia evidencie vhodných uchádzačov o zamestnanie Prevádzkovateľ spracúva osobné údaje dotknutej osoby po udelenia predmetného súhlasu, resp. do odvolania súhlasu.

1. **Práva dotknutých osôb:**

* Dotknutá osoba má právo získať od Prevádzkovateľa potvrdenie o tom, či sa spracúvajú osobné údaje, ktoré sa jej týkajú. Informácie podľa článku 15 ods. 1 a 2 GDPR / § 21 ods. 1 a 2 Zákona o ochrane osobných údajov je Prevádzkovateľ povinný poskytnúť dotknutej osobe spôsobom podľa jej požiadavky.
* Dotknutá osoba má právo na to, aby Prevádzkovateľ bez zbytočného odkladu opravil nesprávne osobné údaje, ktoré sa jej týkajú. So zreteľom na účel spracúvania osobných údajov má dotknutá osoba právo na doplnenie neúplných osobných údajov.
* Dotknutá osoba má právo na to, aby Prevádzkovateľ bez zbytočného odkladu vymazal osobné údaje, ktoré sa jej týkajú, ak účel ich spracúvania skončil alebo je splnená niektorá z podmienok v článku 17 ods. 1 GDPR / § 23 ods. 2 Zákona o ochrane osobných údajov, pokiaľ ich spracúvanie nie je potrebné kvôli dôvodom, uvedeným v článku 17 ods. 3 GDPR / § 23 ods. 4 Zákona o ochrane osobných údajov.
* Dotknutá osoba má právo na to, aby Prevádzkovateľ obmedzil spracúvanie osobných údajov, ak ide o prípady podľa článku 18 ods. 1 GDPR / § 24 ods. 1 Zákona o ochrane osobných údajov.
* Dotknutá osoba má právo získať osobné údaje, ktoré sa jej týkajú a ktoré poskytla Prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi, ak je to technicky možné a ak sa osobné údaje spracúvajú podľa článku 6 ods. 1 písm. a), článku 9 ods. 2 písm. a) alebo článku 6 ods. 1 písm. b) GDPR / § 13 ods. 1 písm. a), § 16 ods. 2 písm. a) alebo § 13 ods. 1 písm. b) Zákona o ochrane osobných údajov a spracúvanie osobných údajov sa vykonáva automatizovanými prostriedkami.
* Dotknutá osoba má právo namietať spracúvanie jej osobných údajov z dôvodu týkajúceho sa jej konkrétnej situácie vykonávané podľa článku 6 ods. 1 písm. e) alebo f) GDPR / § 13 ods. 1 písm. e) alebo písm. f) Zákona o ochrane osobných údajov vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nadprávami alebo záujmami dotknutej osoby, alebo dôvody na uplatnenie právneho nároku.
* Prevádzkovateľ spracúva osobné údaje dotknutej osoby za účelom vedenia evidencie vhodných uchádzačov o zamestnanie na základe udelenia súhlasu z jej strany, t. j. dotknutej osobe vzniká právo takýto súhlas so spracúvaním jej osobných údajov Prevádzkovateľom kedykoľvek odvolať podľa článku 7 ods. 3 GDPR / § 14 ods. 3 Zákona o ochrane osobných údajov.
* Dotknutá osoba má právo podať návrh na začatie konania podľa § 100 Zákona o ochrane osobných údajov na Úrad na ochranu osobných údajov, ak je priamo dotknutá na svojich právach ustanovených GDPR / Zákonom o ochrane osobných údajov.

1. **Informácia o tom, či je poskytovanie osobných údajov zákonnou požiadavkou alebo zmluvnou požiadavkou alebo požiadavkou, ktorá je potrebná na uzavretie zmluvy, a o tom, či je dotknutá osoba povinná poskytnúť osobné údaje, ako aj o možných následkoch neposkytnutia osobných údajov:**

* Poskytovanie osobných údajov je zákonnou požiadavkou (viď právne predpisy, uvedené vyššie), pričom bez poskytnutia osobných údajov dotknutou osobou Prevádzkovateľ nebude môcť splniť svoje zákonné povinnosti v súlade s vyššie uvedenými právnymi predpismi, čo môže mať negatívny dopad ako na Prevádzkovateľa, tak aj na dotknutú osobu.
* Poskytovanie osobných údajov je podmienkou pracovnej zmluvy / dohody o práci vykonávanej mimo pracovného pomeru medzi Prevádzkovateľom a dotknutou osobou a je nevyhnutné pre účely uzavretia a plnenia vyššie uvedenej pracovnej zmluvy / dohody o práci vykonávanej mimo pracovného pomeru. Bez poskytnutia osobných údajov dotknutou osobou by vyššie uvedená pracovná zmluva / dohoda o práci vykonávanej mimo pracovného pomeru nebola platne uzavretá, resp. by nebolo možné zo strany dotknutej osoby poskytnúť Prevádzkovateľovi súčinnosť a dotknutej osobe zo strany Prevádzkovateľa vo vyššie uvedenej pracovnej zmluve / dohode o práci vykonávanej mimo pracovného pomeru stanovené plnenia.

1. **Existencia automatizovaného individuálneho rozhodovania vrátane profilovania:**

* Osobné údaje dotknutých osôb nebudú použité na automatizované individuálne rozhodovanie vrátane profilovania.